Bachata

Bachata ta un género musikal bailabel ku ta originá na Repúblika Dominikano, i ku ta konsiderá parti di folklor urbano. Histórikamente, e género ta wòrdu konsiderá di ta derivá di bolero, ku influensia di músika afrokaribense i e kitara tradishonal latinoamérikano.

Den e forma di bachata tradishonal, e maraka ku ta usa den bolero a wòrdu remplasá pa e wiri, un instrumento metáliko di origen dominikano. E tokamentu virtuoso i liber-fluho di bongo, influensiá pa e tradishon kubano, a wòrdu adoptá, miéntras e kitara a bira e instrumento sentral di e género, siguiendo e estilo di e trionan popular na Cuba i Puerto Rico.Declaraciones de Juan Francisco Ordóñez, via Polvo de Mariposa.  

 Historia 
Bachata a surgi for di e márgennan urbano di Santo Domingo, spesífikamente den bar i bordelnan. Inisialmente, e estilo musikal aki tabata konosí komo “bolerito de guitarra” (bolero chikí di kitara).

Durante añanan 1960 i kuminsamentu di añanan 1970, e género tabata despresiá i stigmatisá komo músika di e klasenan mas pober. Den e periodo ei, e tabata konosí komo música de amargue (músika amargo), un término ku tabata referí na e estado melankóliko i triste relashoná ku amor perdí i desengañámentu, temanan ku tabata dominá hopi di e komposishonnan di bachata. 

E diseminashon di bachata durante e añanan ei tabata limitá na algun radio emisora, ya ku hopi medio di komunikashon a konsider’é músika vulgar. Sinembargo, un interes masal a surgi den añanan 1980, koinsidiendo ku un akseptashon progresivo pa radio, televishon i grabashon diskográfiko.

Dia 11 di desèmber 2019, UNESCO a deklará bachata Herensia Kultural Intangibel di Humanidat, rekonosiendo su balor kultural i su importansia pa identidat di Repúblika Dominikano.

 Músikonan 
E grupo Aventura, ku e kantante prinsipal Romeo Santos, ta di leu e grupo di bachata mas konosí internashonalmente, pero entre e dominikanonan, e artistanan mas popular ta Antony Santos i Juan Luis Guerra.

 Baile 
Bachata su ritmo musikal ta basá riba un kompas di 4/4 i tradishonalmente ta wòrdu baila ku un partner. E estilo di baile ta varia segun region i evolushon kultural, i no tin reglanan estrikto universal. 

 Literatura 
 Deborah Pacini Hernandez, Bachata, a social history of a Dominican popular music. Temple University Press (1995) 

 Link eksterno
  History of Bachata, The guitar music of the Dominican Republic

Kategoria:Músika
Kategoria:Republika Dominikano